Вирусологът Дростен : Има и друг коронавирус с потенциал за пандемия Водещият германски вирусолог Кристиан Дростен смята , че има и друг коронавирус , който е с потенциал да предизвика пандемия . Дори и при най - леки симптоми на настинка си оставайте вкъщи , апелира той . И без симптоми за Ковид - 19 , а дори само при най - леки признаци на настинка , е добре да си останете вкъщи , вместо да ходите на работа и да си контактувате с други хора , препоръчва Кристиян Дростен . Признаците може да са толкова безобидни , че домашният лекар да не вижда причини за правенето на тест за коронавирус , но с цел да се спре по - нататъшното разпространение на заболяването е желателно дори и само при дразнене в гърлото или лека хрема да не се излиза от вкъщи . Ситуацията ще се подобри , чак когато има готова за употреба ваксина , смята Дростен . Бързи тестове - само при симптом Съветът на вирусолога се базира и на наскоро променените препоръки на института „ Роберт Кох “ за правене на тестове най - вече на хора с отчетливи симптоми на Ковид заради ограничените капацитети на лабораториите . Тези , които въпреки наличието на симптоми не могат да бъдат тествани , би трябвало да се изолират за пет дни вкъщи и да прекратят изолацията едва след още два допълнителни дни без симптоми , препоръчват от института „ Роберт Кох “ . По този повод Кристиан Дростен заявява , че е важно хората с леки симптоми да имат възможност да си направят бърз тест , например при личния лекар . Вирусологът подчертава , че смята бързите тестове са „ важен нов инструмент “ в борбата срещу пандемията . До момента те бяха на разположение само за медицинския персонал . В същото време Дростен твърди , че масовото прилагане на бързите тестове - т . е . и на хора без всякакви симптоми - не е препоръчително , тъй като те могат да дадат и грешен резултат , а това би довело до безпричинната изолация на относително много хора . Тези тестове по - скоро би трябвало да се приложат в огнищата на разпространение на заболяването . " Всички в момента се занимават с коронавируса , но има и друг вирус от същото семейство , който е с потенциал да предизвика пандемия " , смята водещият вирусолог на берлинската болница „ Шарите “ . Той смята да насочи следващите си проучвания именно в тази насока и да изследва вируса , предизвикващ Близкоизточния респираторен синдром ( БИРС ) . И този коронавирус е смъртоносен Този вирус засяга горните дихателни пътища и също може да предизвика смъртоносна бронхопневмония . Подобно на коронавируса той се пренася от животни върху хора – най - вероятно от камили . Има обаче и случаи , когато заразата се е разпространила при контакт между хора . Коронавирусът на Близкоизточния респираторен синдром е установен е за първи път на Арабския полуостров през април 2012 година , оттогава насам се разпространява предимно в Саудитска Арабия . През 2015 година за проява на този вид инфекция , предизвикана от внос на БИРС бе съобщено от Южна Корея – в рамките само на няколко седмици там бяха регистрирани 186 болни , като в 38 случая заболяването е довело до смърт . По данни на института „ Роберт Кох “ , досега в Германия е имало три случая на зараза с коронавируса на Близкоизточния респираторен синдром – сред хора , пристигнали от Катар и от Обединените арабски емирства , както и у пациент , посетил пазар за камили на Арабския полуостров . Той починал три месеца по - късно от последствията от заболяването . До септември т . г . Европейският център за превенция и контрол на заболяванията е регистрирал над 2500 случая на заболяване от Близкоизточния респираторен синдром в 27 държави , като смъртните случаи са над 800 .